Etapa u Granonu.
Kreće se od nule
na legendarnoj planini Toura.
Dok se uspinjete na planinu, bol vam pokazuje tko ste uistinu.
To je surova stvarnost.
Morate biti spremni na veliku patnju i žrtvu.
GENERALNI DIREKTOR
Onda možda imate šansu za pobjedu.
TOUR DE FRANCE: U SRCU PELOTONA
NAPAD, KONTRANAPAD
SEDMA ETAPA, 176,3 KM
Počinje sedma etapa Toura od Tomblainea do La Super Planche des Belles Fillesa.
Prvi put istražujemo visine Vogeza.
Danas je sedma etapa. Bit će vruće, 27 stupnjeva.
I bit će izrazito strmo.
- Woute, kakav je bio zadnji dan u žutom? - Bolan.
Stvari se nisu odvile onako kako smo priželjkivali.
Da.
JEDAN DAN PRIJE
ŠESTA ETAPA, BINCHE - LONGWY, 219,9 KM
Wout van Aert ostat će bez žute majice.
Preuzet će je aktualni prvak Tadej Pogačar.
Team Emirates revno mu pomaže sa zadatkom.
Nemaju sporednih ciljeva.
BIVŠI BICIKLIST
Sve za Pogačara.
Pogačar osvaja prvu etapu na ovom Tour de Franceu.
UKUPNI POREDAK
Žuta majica sada pripada Tadeju Pogačaru.
Pogačar!
Pokazao je da želi i dalje vladati Tourom.
Može li ga tko skinuti s trona?
Pogačar će opet pokušati osvojiti etapu.
U zadnji kilometar vjerojatno će ući 20 - 25 momaka
i situacija će eksplodirati.
Na planini na vidjelo izlaze sva patnja i muka.
Ali zbilja vjerujemo
da imamo dovoljno jaku momčad za utrku na svakom terenu.
- Dobro? - Da.
- Hoćeš i mene kad si već... - Hoću.
Jumbo-Visma silno želi osvojiti Tour, ali dosad baš nisu imali sreće.
PETA ETAPA
Roglič se sudario!
Roglič se sudario! Primož Roglič je pao.
Katastrofalan ishod za momčad Jumbo-Visma.
Etapa s kaldrmom bila je grozna. Roglič se ozlijedio.
Sada je sav pritisak na mladome Jonasu Vingegaardu
koji nikad nije osvojio etapu na Touru.
Vingegaard.
Nije ni svjestan koliko je dobar.
Možda polako i postaje svjestan,
ali radi se o čovjeku koji je već sam po sebi brz.
Ne mora ni trenirati.
Cilj je osvojiti Tour de France.
Bili bismo razočarani da opet završimo na drugom mjestu.
Naravno, napeti smo.
Ali dat ću sve od sebe. Vidjet ćemo.
Primože!
Sretan sam što me gledaju partnerica i kći.
Velika su mi podrška.
Bez njih ovo ne bih mogao.
TOUR DE FRANCE 2021.
Ma fantastično. Ovo mu je prvi Tour de France.
Počeo sam se baviti biciklizmom jer mi je u nogometu bilo teško.
Nisam bio pretjerano jak. Često su me kritizirali.
- Bok, Jonase. - Bok.
- Pokaži nam kako slaviš. - Može.
Budi veseo.
- Deset sekundi. - Može.
- Gledaj u kameru. - Dobro.
Otkako sam počeo,
želim biti profesionalni biciklist i sudjelovati na Touru.
Dobro.
No prvih devet ili deset godina nije mi baš išlo.
Danska nije idealna za brušenje vještina penjanja.
Nema baš planina.
Radio sam u tvornici ribe.
Jumbo se javio mom bivšem sportskom direktoru.
Razgovarali su o drugom biciklistu iz moje momčadi.
Onda je direktor rekao: „Bacite oko i na Jonasa.”
Rekao je da imam potencijala.
Naravno, uvijek se nadate, ali tad nitko nije znao što će biti.
Šest, pet, četiri, tri, dva, jedan...
I krenuli su!
Počela je sedma etapa Toura.
Penjače na visinama čeka prvi ispit.
Tempo je jak od samog početka etape.
Uspon je blizu. Hajde, borba počinje.
Morate ići dalje unatoč boli i kaosu, a za to nije sposoban baš svatko.
Svi žele odjenuti žutu majicu.
Evo Pogačara u žutoj majici. Čuva ga cijela momčad.
UAE je vrlo motiviran.
Noge vas bole, ali morate dalje voziti.
Trudite se ignorirati bol.
Rafał Majka propušta Pogačara kao da misli: „Stari, sve je na tebi.”
Hajde, Primože, Jonase. Borite se.
Da se tako izrazim, bol vam se počinje i sviđati.
Jonase, stisni do završnice.
Hajde, možeš ti to. Idemo!
Stigli smo do najstrmijeg dijela. Jonas Vingegaard napada.
Hajde, idemo!
Vingegaard se probija ispred Pogačara, a past će i Lennard Kämna.
- Hajde! - Idemo!
Pedesetak metara do završnice.
Vingegaard vodi, a prati ga momak u žutoj majici.
Idemo!
Idemo, Jonase! Vozi!
Tadej Pogačar zadnjim atomima snage pokušava preuzeti vodstvo pred ciljem.
I pobjeda Tadeja Pogačara!
Jebemti!
Stvarno sam mislio da ću pobijediti.
Da. Imao sam dobar osjećaj.
No on se samo stvorio pedesetak metara prije završnice
i nisam mogao ništa napraviti.
- Prerano si krenuo? - Da, jesam.
Ali nisam znao da...
Vidio sam da je ostalo još 200 ili 250 metara i mislio sam si:
„Hajde, idem pokušati.”
Baš sam glup.
Biciklizam ima vrlo izraženu psihološku dimenziju.
To je jedini profesionalni sport
u kojem se istodobno testiraju izdržljivost i taktika.
Većina je takvih sportova pojedinačna.
To nisu timski taktički sportovi. Ne igrate šah na cesti.
Ovo su vojne vježbe.
OSMA ETAPA, DOLE - LAUSANNE, 186,3 KM
Tadej Pogačar zasad nema razloga za brigu.
Uživao sam u zadnjem usponu.
- Uživaj na podiju. Hvala. - Hvala.
Pogačar je favorit. Kako ga pobijediti?
To si pitanje postavlja svaka momčad.
DEVETA ETAPA, 192,9 KM
Nitko mu još nije zaprijetio u ukupnom poretku.
Kad nosite žutu majicu, glavni ste. Vođa ste i kapetan.
Apsolutni ste vladar. Ali i svima ste na meti.
DESETA ETAPA - 148,1 KM
Pogačar uzima zalet i bježi Jonasu Vingegaardu.
Slovenac s lakoćom zadržava žutu majicu.
Da pobijedite Pogačara, morate izdržati najveću patnju i bol.
Morate zaviriti duboko u sebe,
otkriti kako mu poljuljati psihu i onda krenuti u napad.
Je li te zadivio Pogačarov nastup?
Naravno, jak je. Ali vjerujem i u sebe, tako da...
Moja se snaga krije u planinama.
Nadam se da ću mu ondje moći parirati.
Tadej Pogačar vlada Tourom. Tko mu se može suprotstaviti?
Utrke na kronometar i tehnika Vingegaardu su slabe točke.
Nikad nije pobijedio ni u jednoj od najvećih utrka.
Od tog rivalstva korist ima samo momčad INEOS Grenadiers.
Radi se o najprofesionalnijem timu s najvećim budžetom.
G., stari, za njega bih dobio bar tisuću.
Što ti misliš? Vrijedio bi bar tisuću-dvije na eBayu.
Samo učini sve što možeš svim dostupnim sredstvima.
To rekao Mandela. Sviđa mi se.
INEOS je poput goleme kugle koja se kotrlja cestom
i pred sobom uništava kuće i automobile.
Da biste ih pobijedili, ne možete ih izravno napasti.
Golemoj kugli morate se prišuljati s leđa
i podmetnuti dinamit.
2018.
Geraint Thomas vrlo je jak i iskusan biciklist.
Ovo su prva trojica u ukupnom poretku.
Na podij se penje Geraint Thomas.
Gerainte, osvojio si Tour.
Ne mogu vjerovati. Ludnica.
- Najemotivniji trenutak u životu? - Pa, da...
Zadnji sam put plakao kad sam se ženio.
Tako da...
Nisam ni svjestan što se događa...
Osvojio si Tour.
I danas se tome čudim.
Da ste mi kao dvanaestogodišnjaku rekli da ću osvojiti Tour de France...
Ne znam što bih napravio. Vjerojatno bih se smijao.
- Koji vam je plan? - Pokušat ćemo se...
Nastojat ćemo postići što bolji rezultat.
Svašta je moguće. Vidjet ćemo.
Da, Geraint Thomas osvojio je Tour, ali sada ima 36 godina.
Teško može parirati momcima od 20 do 25 godina.
Pripada starijoj generaciji.
Mnogi otpisuju Gerainta Thomasa i njegovu karijeru.
Tvrde da nije ozbiljan i realan kandidat za podij.
SPORTSKA NOVINARKA
Geraint ima šanse. Već smo ga vidjeli na djelu.
Možda nije favorit,
ali u biciklizmu svašta je moguće.
Naravno,
pokušat ću smanjiti zaostatak za Jonasom i Pogačarom.
Ali u utrci sudjeluju i drugi momci.
Ne mogu se usredotočiti samo na njih i zaboraviti na prijetnje otraga.
Ići ćemo korak po korak i vidjeti što možemo napraviti kao tim.
S godinama sam naučio
da katkad treba usporiti.
Naučio sam kada treba riskirati. Ne bih rekao da sad rjeđe riskiram...
Moja žena ne bi to rekla.
Pokaži nam rampe.
- Može? - Tamo su.
Tamo su?
- Dođite. - Evo nas.
Idemo onamo.
- Kako je gledati utrke? - Stresno.
GERAINTOVA SUPRUGA
Imao si dosta padova.
Jedan mi se baš urezao u pamćenje. Gledala sam kako padaš s ruba litice.
Tad sam radila na S4C-ju, velškom televizijskom kanalu i...
Uglavnom, rasplakala sam se u emisiji.
Nitko nije znao što je s tobom, pa...
Otad više ne mogu gledati utrke.
Tako da...
Bio je to zanimljiv pad.
Nije mi bilo ništa, ali izgledalo je dramatično i...
- Nisi se dao smesti. - Da.
Uzverao si se natrag.
Ondje je bila mreža koja je spriječila da se otkotrljam.
Naravno, to je bilo dobro.
Popeo sam se natrag i sjeo na bicikl. Izgubio sam samo 30 sekundi.
Koliko brzo voziš nizbrdo?
Katkad i brže od 100 km/h.
- Aha. - Ali uglavnom 80 - 90 km/h.
Jedna osoba pogriješi
i svi završe na tlu.
Ja jednostavno radije...
Većina supruga i djevojaka gleda utrke.
Ja sve saznam poslije. On mi javi na kraju dana.
Da se nešto dogodi, zvali bi me.
Hajde, pokaži mi put.
Karijera Gerainta Thomasa zasigurno se bliži kraju.
Došao je u te godine. Imao je sjajnu, dugu karijeru.
BIVŠI BICIKLIST
On je autsajder.
Max, ovuda?
Ovo mu je posljednja prilika da se dokaže
i da pokaže svima što može jer zaista je sjajan biciklist.
Na redu je kraljica svih etapa u Hautes-Alpesu.
Tour de France ne može proći bez planina.
Ondje se vidi tko želi pobijediti u ukupnom poretku i na Touru.
Morate uživati u patnji. Bez patnje nema napretka.
UKUPNI POREDAK
Tadej Pogačar uvjerljivo drži žutu majicu.
Sada ima priliku iskoristiti očitu slabu točku momčadi Jumbo-Visma.
Planina je njegovo idealno mjesto za lov.
VOĐA UAE TEAM EMIRATESA
I dalje mislim da je Pogačar najjači.
Ali Jumbo-Visma danas možda ima najveću šansu
da timski pokuša nasamariti Pogačara.
Jesu li dovoljno agresivni i samouvjereni da to učine?
Ne znam. Vidjet ćemo.
Nadam se da ste spremni za velik dan.
Ovo je 11. etapa od Albertvillea do Granona.
Iznimno je teška, posebno zadnjih 7,5 kilometara.
Glavni nam je cilj dobro pritisnuti UAE i pokušati osvojiti žutu majicu.
Jonase, ti ćeš pratiti Pogačara
i napasti ga u zadnjim kilometrima kada bude umoran.
Prvo se rješavamo njegovih kolega, a onda ćemo pritisnuti njega.
Posljednji uspon bit će dug, težak i bit će jako vruće.
Hlađenje, tekućina i hrana bit će ključni.
Pogačara ne možete svladati sami.
Za to trebate svoju momčad.
U planinama uvijek trebate pomoć.
Plan je svakako osvojiti etapu s Jonasom.
Jonase, ti se drži Pogačara.
Ostani miran jer zadnji je uspon vrlo težak.
Hoću.
Smetaj mu i bit ćeš u prednosti. Moći ćeš ga prestići na zadnjem usponu.
Jonas je vrlo vješt penjač.
Malo biciklista može visokim tempom voziti
pet ili deset minuta uzbrdo.
Na usponu.
To je nužno da biste stvorili i održali prednost.
To mu je glavno oružje.
Hajde. Sretno.
Jedanaestu etapu Pogačar sigurno vrlo željno iščekuje.
I zato ga se svi boje.
Što je etapa mučnija za druge, Pogačar joj se više veseli
jer njegov je stil utrkivanja i mazohistički i sadistički.
Da biste mu se suprotstavili, morate povući hrabre poteze,
a to će biti opasno jer ne želite izazvati vraga.
Ako izazovete Pogačara, uzvratit će vam.
Pogačar je zbilja sjajan, ali ni mi ne zaostajemo mnogo.
Danas je dan odluke. Imamo šansu i želimo ga napasti.
Moramo se odvažiti.
Je'n, dva, tri. Testiramo radio.
RADIJSKI PRIJENOS
Sretno danas. Ovo je velik dan.
11. ETAPA, 151,7 KM
Počinje 11. etapa utrke.
Puna je opasnosti. Čekaju nas četiri uspona
i možda najteži prijevoj na Tour de Franceu 2022.
Télégraphe, Galibier i Granon.
Ukupno 151 kilometar.
Kako biste jednom rečenicom opisali reljef u današnjoj utrci?
Dobro došli u pakao.
Ovo je uspon Lacets de Montvernier.
VISINA: 782 M
Peloton i dalje predvode biciklisti UAE Emiratesa
i Pogačar u žutoj majici.
Slušam.
Primož pita koji je plan.
Primože, sve ovisi o tebi. Slijedi nagon i reci ostalima što kaniš.
Upitao sam Pogačara:
„Da voziš za Jumbo-Vismu, kako bi napao Tadeja Pogačara?”
- I? - Rekao je: „Ne bih ga napao.”
COL DU TÉLÉGRAPHE, USPON: 11,9 KM, VISINA: 1566 M
Mislim da će Jumbo pokušati odlučiti o utrci malo prije završnice.
Moramo biti spremni na Télégrapheu.
Peloton stiže na vrh Col du Télégraphea i Primož Roglič kreće u napad.
Primož Roglič ubrzava na nizbrdici.
Hajde, sad imamo priliku.
Cilj je odvojiti Pogačara od momčadi.
Želimo da ostane sam i da mora potrošiti više snage.
Pogačar traži pomoć putem radija.
Vlasnik žute majice ostaje sam, okružen biciklistima Jumbo-Visme.
Ti i još četvorica idete na Pogačara.
I Thomas je ondje. Ostali, zasad se udaljite.
Petorica biciklista juri nizbrdicom.
To su Roglič i još dvojica iz Jumbo-Visme, Pogačar u žutoj majici i Geraint Thomas.
Tadej Pogačar osvrće se oko sebe.
Ostalo je još 59 kilometara, a momčadski kolege nisu mu u blizini.
Pogačar neće odustati ni sekunde
jer želi zadržati žutu majicu.
Imamo najveću šansu ako ga izmorimo.
Jonas Vingegaard silovito napada.
Thomas pokušava držati tempo.
Kad vam protivnik ostane sam, svi ga imate priliku napasti.
Thomas se udaljava.
Roglič napada. Pogačar ga slijedi u stopu.
Novi napad Rogliča.
Jumbo-Visma želi rasturiti ovaj Tour de France.
Pogačar prolazi! Evo ga!
Misli si: „E nećete me se riješiti. Svima ću vam polomiti noge!”
Silovit napad Tadeja Pogačara!
Želi se riješiti Rogliča, želi se riješiti Vingegaarda,
a možda se riješi i Gerainta Thomasa koji se pokušava vratiti u igru!
Vingegaard se priprema.
Juri punom parom, a nismo još ni napola uspona na Galibier.
Utrke se ne osvajaju samo poput maratona.
Morate imati visok prag boli kao maratonci,
ali morate biti i dovoljno prisebni
jer cilj nije samo dati sve od sebe.
Utrke su poput šaha na kotačima.
Morate proučavati situaciju.
Za koji uspon treba čuvati snagu? Stalno morate razmišljati.
I morate biti spremni riskirati baš sve.
Sada Vingegaard kreće u napad.
Pogačar pokušava stići Vingegaarda, a Geraint Thomas juri mu za petama.
Bore se rame uz rame.
Ovo već godinama nismo gledali na Tour de Franceu.
Primož Roglič ubrzava.
Biciklisti Jumbo-Visme jedan po jedan napadaju Pogačara.
Izgleda da se muči.
Sjajni ste. Idemo, Jonase, Primože.
Pogačar se zasad dobro drži,
ali koliko će se još moći odupirati parnom valjku Jumbo-Visme?
Zamislite da ste udarili boksača.
Počinje teturati. Vi u tom trenutku ne osjećate umor.
Želite ga dokrajčiti, deklasirati,
zadati mu još snažnih udaraca i konačno ga nokautirati.
Tako je i u biciklizmu.
- Hoćeš vode? - Uzmi vode.
Moraš piti. Bravo, stari.
Evo leda.
Polij se malo, može?
Evo leda za Jonasa.
Jonase, led.
- Led. - Evo leda.
Dajte mi vode.
Pogi me molio da mu dam vode.
Dobro ste ga pritisnuli.
Vožnja Alpama najmučnija je i najteža vožnja koju možete iskusiti.
Planine su paklene.
Vozi se sporo i dugo. Vruće je.
Mučite se cijelu utrku. Katkad se čini da nema kraja.
Da biste pobijedili u planinama, morate biti vrhunski penjač.
To je velik pothvat.
Promjene među kandidatima za žutu majicu.
Pogačar mora vratiti snagu prije zadnjeg uspona na Col du Granon.
Bit će poprilično gadno.
COL DU GRANON, USPON: 11,3 KM, VISINA: 2413 M
Ovo je najviši cilj na Touru 2022. Penjemo se na više od 2400 metara.
Ova iznimno zahtjevna etapa do cilja nas vodi preko Télégraphea,
Galibiera i strmoglavog Col du Granona.
Na visokim planinama suočite se s nekim novim emocijama.
Morate biti u vrhunskoj formi.
Primož Roglič preuzima kormilo na početku uspona na Granon.
Ulazimo u najtežih deset kilometara na Tour de Franceu 2022.
Patnja je srž svake biciklističke utrke.
Patnja je nužna. Morate izdržati ono što drugi ne mogu.
Nevolje za Primoža Rogliča.
Roglič je u nevolji i posustaje.
Primož Roglič udaljio se od kandidata za žutu majicu.
Pogačar i Vingegaard bore se prsa o prsa.
Morate otkriti slabe točke svojih protivnika.
Znam kad je Tadeju dobro.
Možda se sad muči.
Ne izgleda dobro.
- Tko? - Pogačar. Izgleda grozno.
Jonase, možeš ti to. Dolazi najstrmiji dio.
Bit će teško do samoga cilja. Idemo.
Sad imam priliku. Samo moram stisnuti do završnice.
Novi napad Jonasa Vingegaarda.
Danac se osvrće.
Pogačar ne može uzvratiti. Žuta je majica u opasnosti.
Idemo, Jonase!
Pogačar ne uzvraća. Ponavljam, Pogačar ne uzvraća.
Hajde, najbolji si.
Vingegaard povećava prednost.
Ovo je živa patnja.
Vingegaard je Pogačaru ukrao 39 sekundi.
Pogačar nema snage za protunapad.
Biciklist u žutoj majici ne može stići ni Gerainta Thomasa.
Snalaženje na visinama ključna je vještina za osvajanje Toura.
Morate izdržati bol.
Jonas Vingegaard sam je na čelu.
Vingegaard proživljava pakao da bi prvi put osvojio žutu majicu.
Hajde, Jonase! Idemo!
Crvena je zona jednostavna.
Kad uđete u crvenu zonu, tijelo vam signalizira da stanete.
Sve vas peče. Jedva dišete.
Mozak vam govori da stanete.
Ali morate izdržati unatoč signalima koje vam tijelo šalje.
Bole vas glava i vrat.
A tu je i psihička bol.
Moram se nastaviti boriti.
Moram vjerovati u sebe.
Ne smijem se bojati boli.
Moram još stisnuti.
Velik dan za Jonasa Vingegaarda! Osvaja etapu i žutu majicu!
Ponosim se tobom, mali.
Svaka čast.
Jonase!
Geraint Thomas ulazi u cilj!
Pogačar proživljava pakao.
Izgubio je tri minute na usponu na Col du Granon.
O ovome sam sanjao.
Fantastično je osvojiti i etapu i žutu majicu.
Jebote!
Bilo je gadno.
Jonas je bio nevjerojatan.
U tom smo trenutku pomislili: „Možda imamo šanse.
Možda pobijedimo Pogačara i osvojimo Tour.”
Osvajanje etape vrlo je emotivan trenutak.
Pobijedio sam za svoju obitelj, djevojku i kćer.
Hvala, ljubavi. Volim te.
Pa, očito...
Jumbo je rasturio.
Sjajno su vozili. Bilo ih je više.
Iskoristili su to.
Očekivali smo to, ali opet...
Stari, kakva vožnja.
- Hvala. - Čestitam.
Hvala.
Da biste pobijedili Pogačara u 11. etapi, morate učiniti nešto posebno.
To je Jumbo-Visma i učinila.
Nije zaslužan samo Vingegaard, već cijela momčad.
Bilo je savršeno.
Otpočetka smo imali plan i htjeli smo maksimalno otežati Pogačaru.
Ali ne bih uspio bez svojih kolega.
Svi su oni zaslužni za ovo. Danas su bili fantastični i snažni.
Bez njih sigurno ne bih uspio.
Osvajanje žute majice na Touru pothvat je koji usrećuje cijelu momčad.
Ona je sveti gral.
No ako vas pobjeda previše ponese, idući dan čeka vas katastrofa.
Peloton nikoga ne čeka.
Peloton okrutno ide dalje bez osvrtanja.
Nisam ovo očekivao.
- Što? - Da će Pogačar onako podbaciti.
- Da. - Da.
Možda podbaci i Vingegaard.
Moram ga nekako slomiti.
UKUPNI POREDAK
Vingegaard vodi u ukupnom poretku Toura.
Koliko će još nositi žutu majicu?
U SLJEDEĆOJ EPIZODI:
Svi sanjaju o pobjedi na Alpe d'Huezu.
Katkad želite da se okušaju i mlađi biciklisti.
Amerikanci osvajaju Alpe d'Huez. To se ne propušta.
Ovo će napokon biti moja etapa.
Idemo!
Biciklist se odvojio od pelotona i vrtoglavo se spušta.
Cilj je osvojiti Tour de France.
Sudar u pelotonu!
Tour de France napušta jedan od glavnih Jonasovih domestiquea.
Jebemti!
Prijevod titlova: Martina Grujić